ປາກິສຖານ ເຄື່ອນໄຫວ ຢ່າງໄວ ເພື່ອຄວບຄຸມ ເຊື້ອໄວຣັສ ໂຣກເປ້ຍລ່ອຍ (ວີດີໂອ)
ປາ​ກິ​ສຖານ​ທຳ​ການ​ເຄື່ອນ​ໄຫວ​ຢ່າງ​ໄວ ​ເພື່ອ​​​ຄວບ​ຄຸມ​ເຊື້ອ​ໄວຣັສ ​ໂຣກ​ເປ້ຍ​ລ່ອຍ ຫຼັງ​ຈາກ ​ອົງກາ​ນອະນາ​ໄມໂລກ​ ວາງ​ຂໍ້​ຈຳກັດ​ ໃນ​ການ​ເດີນທາງ​ນາໆຊາດ ຕໍ່​ຜູ້​​ທີ່ມາ​ຈາກເຂດ​ ທີ່ມີ​ໂຣກ​ດັ່ງ​ກ່າວ​ລະບາດ.​
ປາກິສຖານກຳລັງທຳການເຄື່ອນໄຫວຢ່າງໄວ ເພື່ອພະຍາ ຍາມ ຄວບຄຸມເຊື້ອໄວຣັສໂຣກເປ້ຍລ່ອຍ ຫຼັງຈາກ ອົງການ ອະນາໄມໂລກວາງຂໍ້ຈຳກັດຮັດແຄບ ໃນການເດີນທາງນາໆ ຊາດ ຕໍ່ຜູ້ໃດກໍຕາມທີ່ມາຈາກປະເທດ ທີ່ໂຣກເປ້ຍລ່ອຍລະ ບາດນັ້ນ ສິງຈະນຳເອົາລາຍງານ ຈາກຜູ້ສື່ຂ່າວວີໂອເອ ທີ່ ເມືອງ Rawalpindi ບ່ອນທີ່ພວກພະນັກງານສາທາລະນະ ສຸກກຳລັງດຳເນີນງານກັບພວກພໍ່ແມ່ຂອງເດັກ ເພື່ອສັກຢາກັນ ໂຣກດັ່ງກ່າວ ມາສະເໜີທ່ານຕໍ່ໄປ ປາກິສຖານໄດ້ອອກຄຳສັ່ງໃຫ້ທຳການສັກຢາປ້ອງກັນໂຣກ ເປ້ຍລ່ອຍ ຫຼື polio ສຳລັບຜູ້ໃດກໍຕາມ ທີ່ອອກຈາກເຂດຊົນ ເຜົ່າໃນພາກຕາເວັນຕົກສຽງເໜືອຂອງປະເທດ ບ່ອນທີ່ເຊື້ອໄວຣັສຂອງໂຣກດັ່ງ ກ່າວກຳລັງເກີດຂຶ້ນນັ້ນ ອົງການອະນາໄມໂລກ ໄດ້ວາງຂໍ້ຈຳກັດຮັດແຄບໃນການເດີນທາງລະຫວ່າງຊາດ ຕໍ່ຜູ້ໃດກໍຕາມທີ່ເດີນທາງອອກຈາກປາກິສຖານໄປ ໂດຍບໍ່ມີໃບຢັ້ງຢືນການສັກຢາ ປ້ອງກັນໂຣກດັ່ງກ່າວ ນັບແຕ່ວັນທີ 1 ເດືອນມິຖຸນານີ້ ເປັນຕົ້ນໄປ ທ່ານ Nosherwan Khan ທີ່ເປັນເຈົ້າຂອງຄິວລົດບັສ ແລະເປັນສະມາຊິກ ຂອງຄະນະກຳມາທິການ Polio Plus ຂອງປາກິສຖານ ກ່າວວ່າ ການຕັດສິນ ໃຈຂອງອົງການອະນາໄມໂລກເປັນການຕັກເຕືອນອັນນຶ່ງ ທ່ານ Nosherwan Khan ກ່າວວ່າ “” ປາກິສຖານ ມີຄົນຕິດເຊື້ອໄວຣັສໂຣກເປ້ຍລ່ອຍຊະນິດໃໝ່ໃນຈຳນວນຫຼາຍທີ່ ສຸດໃນໂລກ ແຕ່ປະຊາຊົນສ່ວນຫລາຍ ເຊັ່ນທ່ານ Sohail Qoreshi ເຂົ້າໃຈດີ ກ່ຽວກັບຄວາມສຳຄັນຂອງຢາວັກຊິນນີ້ ທ່ານ Sohail Qoreshi ກ່າວວ່າ: “ ໄດ້ມີການສີດຢາວັກຊິນປ້ອງກັນໃນພາກພື້ນສ່ວນໃຫຍ່ແລ້ວຂອງປະເທດ ປະໃຫ້ ພວກເຊື້ອໄວຣັສດັ່ງກ່າວ ລວມຈຸດຢູ່ໃນພວກຂົງເຂດທີ່ປ່ຽນແປງໄດ້ງ່າຍຂອງພວກ ຊົນເຜົ່າໃນປາກິສຖານນັ້ນ ກຸ່ມຕາລີບັນ ໄດ້ເກືອດຫ້າມຕໍ່ຄວາມພະຍາຍາມຕ່າງໆ ໃນການສີດຢາປ້ອງກັນໂຣກດັ່ງກ່າວໃນປີ 2012 ຊຶ່ງໝາຍຄວາມວ່າ ຍັງຢູ່ໃນຂົງ ເຂດທີ່ພວກພະນັກງານສາທາລະນະສຸກເຂົ້າຫາບໍ່ໄດ້ນັ້ນ ດຣ Nima Saeed Abid ຈາກອົງການອະນາໄມໂລກ ກ່າວວ່າ ບັນຫາດັ່ງກ່າວນີ້ຈະບໍ່ໝົດໄປຈົນ ກວ່າ ການສີດຢາປ້ອງກັນຈະເລີ້ມຄືນອີກເທົ່ານັ້ນ ດຣ Saeed Abid ກ່າວວ່າ “ ” ມີຫຼັກຖານທີ່ສະແດງໃຫ້ເຫັນວ່າ ພະຍາດໂປລິໂອຈາກປາກິສຖານ ໄດ້ແຜ່ລາມ ອອກໄປຮອດອີຈິບແລະອິສຣາແອລ ບັດນີ້ໝົດສູຄົນຢູ່ນີ້ ຮວມທັງພວກຜູ້ໃຫຍ່ ຈະຕ້ອງໄດ້ສັກຢາປ້ອງກັນພະຍາດດັ່ງກ່າວ ໃນຂະນະທີ່ຄວາມພະຍາຍາມຂອງ ໂລກເພື່ອກວາດລ້າງພະຍາດນີ້ໃຫ້ໝົດໄປ ເພ່ງເລັງໃສ່ບ່ອນທີ່ຍັງເຫຼືອບໍ່ເທົ່າໃດ ບ່ອນທີ່ພະຍາດໂປລິໂອຍັງແຜ່ລາມໄປຢູ່ນັ້ນ